
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 473 

17 Μαΐου 1994 


ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αναστολή οικοδομικών εργασιών και χορήγησης οικο¬ 
δομικών αδειών σε εντός και εκτός των εγκεκριμέ¬ 
νων ρυμοτομικών σχεδίων περιοχές των Δήμων 
Ελευσίνος, Ασπροπύργου, Μάνδρας, Ανω Λιοσίων, 
Καματερού, Αχαρνών, Μεταμορφώσεως, Ηρα¬ 
κλείου, Πεύκης, Αμαρουσίου, Χαλανδρίου, Βριλη- 


σίων, Παλλήνης και των Κοινοτήτων Μαγούλας, Ζε- 

φυρίου, Γέρακα, Ανθούσας (Ν. Αττικής) . 1 

Τροποποίηση ρυμοτομικού σχεδίου Δ. Πάτρας Ν. 
Αχαΐας . 2 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 60600/2793 (1) 

Αναστολή οικοδομικών εργασιών και χορήγησης οικοδομι¬ 
κών αδειών σε εντός και εκτός των εγκεκριμένων ρυ¬ 
μοτομικών σχεδίων περιοχές των Δήμων Ελευσίνος, 
Ασπροπύργου, Μάνδρας, Ανω Λιοσίων, Καματερού, 
Αχαρνών, Μεταμορφώσεως, Ηρακλείου, Πεύκης, Αμα¬ 
ρουσίου, Χαλανδρίου, Βριλησίων, Παλλήνης και των 
Κοινοτήτων Μαγούλας, Ζεφυρίου, Γέρακα, Ανθούσας 
(Ν. Αττικής). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 8 και 85Α του από 
17.7.1923 Ν.Δ/τος «Περί σχεδίων πόλεων κ.λπ.» (Α’ 228), 
όπως μεταγενέστερα τροποποιήθηκαν και συμπληρώθη¬ 
καν. 

2. Τις διατάξεις της παρ. 1 (εδ. ιδ) του άρθρου 23 του Ν. 
1558/1985 «Κυβέρνηση και Κυβερνητικά Όργανα» (Α’ 
137). 

3. Τις διατάξεις του άρθρου 29Α του Ν. 1558/1985 
όπως αυτό προστέθηκε με το άρθρο 27 του Ν. 2081/1992 
(Α’ 154). 

4. Τις διατάξεις της παρ. 5 του άρθρου 12 του Ν. 1647/ 
1986 «Οργανισμός Κτηματολογίου και Χαρτογραφήσεων 
Ελλάδας (ΟΚΧΕ) και άλλες σχετικές διατάξεις» (Α’ 141). 


5. Τις διατάξεις του άρθρου 99 παρ. 3 του Ν. 1892/ 
1990 για τον εκσυγχρονισμό και την ανάπτυξη και άλλες 
διατάξεις (Α’ 101), όπως αντικαταστάθηκε με την παρ. 2 
του άρθρου 7 του Ν. 2052/1992 «μέτρα για την αντιμετώ¬ 
πιση του νέφους και πολεοδομικές ρυθμίσεις» (Α’ 94). 

6. Τις διατάξεις της παρ. Β3 του άρθρου 1 του Π.Δ/τος 
28/5.2.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων (Α' 9)». 

7. Το υπ' αριθμ. 55/31.3.1994 υπηρεσιακό σημείωμα 
της Δ/νσης Πολεοδομικού Σχεδιασμού. 

8. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του κρα¬ 
τικού προϋπολογισμού και των οικείων Ο.Τ.Α., αποφασί¬ 
ζουμε: 

Α. Παρατείνεται η αναστολή μέχρι 6.8.1994 των οικο¬ 
δομικών εργασιών και η χορήγηση των οικοδομικών 
αδειών σε εντός και εκτός των εγκεκριμένων ρυμοτομι¬ 
κών σχεδίων περιοχές των Δήμων Ελευσίνας, Ασπροπύρ- 
γου, Μάνδρας, Ανω Λιοσίων, Καματερού, Αχαρνών, Με¬ 
ταμορφώσεως, Ηρακλείου, Πεύκης, Αμαρουσίου, Χαλαν¬ 
δρίου, Βριλησίων, Παλλήνης και των Κοινοτήτων Μαγού¬ 
λας, Ζεφυρίου, Γέρακα, Ανθούσας (Ν. Αττικής) και ειδικό¬ 
τερα στις περιοχές των μεγάλων συγκοινωνιακών έργων 
του Νομού Αττικής που προβλέπονται από το Ν. 1515/85 
(Α’ 18) ήτοι: 

1) Ελευθέρα Λεωφόρος Ελευσίνας - Σταυρού - Σπάτων: 
Τμήμα Ανοικτού Κόμβου θηβών έως Ανοικτού Κόμβου 
Φυλής. 

2) Ελευθέρα Λεωφόρος Ελευσίνας - Σταυρού - Σπάτων: 
Τμήμα Ανοικτού Κόμβου Φυλής Λεωφόρο Μαραθώνος, 
στις οποίες είχε επιβληθεί αναστολή με την 80576/4260/ 
23.7.1991 (Δ’ 537) απόφαση του Υπουργού Περιβάλλο¬ 
ντος, Χωροταξίας και Δημοσίων Έργων και με τις 79687/ 
5130/17.8.1992 (Δ’ 934) και 57655/2317/2.4.1993 (Δ’ 
432) αποφάσεις του Υφυπουργού Περιβάλλοντος, Χωρο¬ 
ταξίας και Δημοσίων Έργων, όπως οι περιοχές φαίνονται 
με μαύρη και γκρίζα σκιαγράφηση στα ΣΙ και Σ2 σχετικά 
πρωτότυπα διαγράμματα σε κλίμακα 1:5000 που συνο¬ 
δεύουν τις παραπάνω αποφάσεις, εκτός του τμήματος 
από την Εθνικό οδό Νοί μέχρι το ρέμα Χαλανδρίου του 
οποίου το όριο της αναστολής φαίνεται με μπλε γραμμή 
στα σχετικά δύο (2) με στοιχεία Π1 και Π2 πρωτότυπα δια- 

γράμματα σε κλίμακα 1:5000 που θεωρήθηκαν από τον 
Προϊστάμενο της Δ/νσης Τοπογραφικών Εφαρμογών με 
την 60600/1994 πράξη του και που αντίτυπά τους σε φω¬ 
τοσμίκρυνση δημοσιεύονται με την παρούσα απόφαση. 

3) Από την παραπάνω αναστολή εξαιρείται τμήμα του 
233 Ο.Τ. του Δήμου Ηρακλείου (Ν. Αττικής) στο οποίο 
επιτρέπεται μόνο η χορήγηση άδειας για την ανέγερση 
σχολείου όπως φαίνεται στο σχετικό με στοιχείο Π3 πρω¬ 
τότυπο διάγραμμα σε κλίμακα 1:500 που θεωρήθηκε από 
τον Προϊστάμενο της Δ/νσης Τοπογραφικών Εφαρμογών 
με την 60600/1994 πράξη του και που αντίτυπό του σε 
φωτοσμίκρυνση δημοσιεύεται με την παρούσα από¬ 
φαση. 

4) Αναστέλλονται για ένα (1) έτος οι οικοδομικές εργα¬ 
σίες και η χορήγηση οικοδομικών αδειών στον κόμβο της 


Ελευθέρας Λεωφόρου Σταυρού Ελευσίνας και της Λ. Κύ¬ 
μης όπως φαίνεται με μπλε διαγράμμιση στο σχετικό με 
στοιχείο Π1 πρωτότυπο διάγραμμα σε κλίμακα 1:5.000 
που θεωρήθηκε από τον Προϊστάμενο της Δ/νσης Τοπο- 
γραφικών Εφαρμογών με την 60600/1994 πράξη του και 
που αντίτυπό του σε φωτοσμίκρυνση δημοσιεύεται με την 
παρούσα απόφαση. 

Β. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Μαΐου 1994 

Ο ΥΠΟΥΡΓΟΣ 

ΚΩΣΤΑΣ ΛΑΛΙΩΤΗΣ 

Αριθ. X 1365 (2) 

Τροποποίηση ρυμοτομικού σχεδίου Δ. Πάτρας Ν. Αχαΐας. 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

1. Το Ν.Δ. της 17.7.1923 όπως μεταγενέστερα συ¬ 
μπληρώθηκε και τροποποιήθηκε και ειδικότερα τα άρθρα 
3 και 70. 

2. Τον Α.Ν. 314/1968 όπως μεταγενέστερα συμπληρώ¬ 
θηκε και τροποποιήθηκε με το Ν.Δ. 1018/71 και το Ν. 
1577/85 (άρθρο 34 παρ. 3). 

3. Τις διατάξεις του Π.Δ. 183/1986 (άρθρο 1 παρ. 1). 

4. Την με αρ. 517/27.7.93 γνωμοδότηση του Δ.Σ. Πά¬ 
τρας. 

5. Το με αρ. 2/21.1.1994 πρακτικό θέμα 9ον όπου η 
γνωμοδότηση του ΣΧΟΠ Ν. Αχαΐας, αποφασίζουμε: 

Αρθρο 1 

Εγκρίνεται η τροποποίηση του ρυμοτομικού σχεδίου Δ. 
Πάτρας και τροποποιούμε το Ο.Τ. 983. 

Με την τροποποίηση αυτή χαρακτηρίζουμε τμήμα του 


Ο.Τ. 983 από χώρο σχολείου σε οικοδομικό τετράγωνο, 
διαχωριζομένου από τον υπόλοιπο χώρο του σχολείου με 
πεζόδρομο πλάτους 3,00 μέτρων. Τοποθετώντας παράλ¬ 
ληλα σε τμήμα του Ο.Τ. 983Β πρασιά πλάτους 2 μέτρων. 

Η τροποποίηση αυτή αναλυτικά φαίνεται στο συνημ¬ 
μένο τοπογραφικό διάγραμμα σε κλίμακα 1:500. 

Αρθρο 2 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού του Δήμου Πάτρας το 
ύψος της οποίας δεν μπορεί να προσδιοριστεί. 

Άρθρο 3 

Η ισχύς της παρούσης αρχίζει από την ημέρα δημοσίευ¬ 
σης στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 9 Μαρτίου 1994 
Ο Νομάρχης 

ΣΤΕΡΓΙΟΣ ΚΑΤΗΧΩΡΙΤΗΣ 

